મધ્યપ્રદેશ અને ગુજરાત સરકાર વચ્ચે નર્મદાના પાણી બાબતે જંગ શરૂ થયો છે, મધ્યપ્રદેશની કોંગ્રેસ સરકારે નર્મદા કંટ્રોલ ઓથોરીટીની બેઠકનો બહિષ્કાર કર્યો છે, જેના કારણે  બન્ને સરકાર વચ્ચે પાણી બાબતે હવે રાજકારણ શરૂ કરવામાં આવ્યું છે, જેનો ભોગ પ્રજા બની રહી છે, એક તરફ ગુજરાતમાં આ વર્ષ વરસાદ ખેંચાયો છે, અને ખેડુતો વરસાદની કાગડોળે રાહ જોય રહ્યા છે, ત્યારે બન્ને સરકારે પાણી બાબતે રાજકારણ શરૂ કર્યું છે, મધ્યપ્રદેશની સરકારે ગુજરાત સરકાર પર આરોપ લગાવતા જણાવ્યું હતું કે ગુજરાત સરકાર નર્મદાના નક્કી કરેલા પાણીના ક્વોટાથી વધુ પાણી વાપરે છે, જેની સામે ભાજપ પ્રદેશ પ્રમુખ જીતુભાઇ વાઘાણીએ પ્રતિક્રીયા આપી હતી કે જ્યારે જ્યારે કોંગ્રેસની સરકાર મધ્યપ્રદેશ કે અન્ય જગ્યાએ આવી છે ત્યારે ત્યારે કોંગ્રેસ સરકારે ગુજરાતને નડવાનું કામ કર્યું છે, સહિતના આકરા પ્રહારો કર્યા હતા, જ્યારે આ અંગે સૌરાષ્ટ્રાના ખેડુતોમાં રોષ જોવા મળ્યો હતો,